title: Torrero-La Paz
text: Torrero-La Paz ye un districto de Zaragoza (Aragón). Ye dividito en dos barrios: Torrero y La Paz. Ye situato en a parti sud d'o municipio de Zaragoza y muga con os districtos de Casablanca, Universidat, Sant Chusé y Las Fuents y a lo sud con os municipios de Quart de la Uerba, María de la Uerba, Cadret, Val Madriz y Mediana d'Aragón.
  
  En Torrero i heba una garchola que se destacó como a mas dura en a represión que siguió a la Guerra Civil Espanyola.
  
  Historia 
  
  O barrio naixe quan empecipian a arribar os primers habitants con a construcción d'o fosal en 1834. A primers d'o sieglo XX a prencipal fuent d'economía d'o barrio yeran as chesas, situada en iste barrio, que en ixa epoca yera clamato de Venecia por a canal.
  
  S'ha dito que lo nombre d'a Plaza de las Canteras proviene d'as chesas (cantera ye como se diz "pedrera" en castellano), u d'una fabrica de cheso feba servir un ferrocarril que iba a las "canteras". Manimenos en o sieglo XV bi heba una partida dita Las Canteras en l'antigo termin de Mozarrifal regau con La Uerba, y sería un toponimo derivau d'o significau de cantera en l'antigo aragonés local.
  
  Unatro feito important estió a construcción d'a garchola provincial en 1928. Torrero esdevinió un barrio d'acullida d'emigrants d'a postguerra y en trenta anyadas pasó de 1.200 a 12.000 viviendas.
  
  O barrio de La Paz, situato en a parti este de Torrero, naixió a metat d'os anyos quaranta. Entre os suyos primers habitants bi heba muitos andaluces. O nombre d'o barrio se debe a lo pai don Emilio Pérez Vidal, mosen que cedió quantos terrenos en os que se construyoron casetas, que se dividían en trestallas. Dende os anyos cinquanta y dica 1978 más de cient familias chitanas pobloron a zona d'o barrio conoixida como Las Graveras, a lo norte d'o barrio chunto a la canal. Actualment se troba en ista zona o parque d'a Paz.
  
  Esporte 
  O fútbol ye representato por a Club Deportivo Giner Torrero.
  
  Referencias
  
  Districtos de Zaragoza